**Laudă şi Glorie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laudă şi Glorie!

O, Doamne, Îţi aduc laudă şi Glorie

Pentru dragostea-Ţi cea creatoare

Arătată-n Universul infinit de mare,

Ce-ai sărbătorit-o în sfânta victorie

Asupra păcatului, cu trista-i istorie,

La Calvar pe cruce-n răscumpărare!

Laudă şi Glorie, Ţi-aduc necontenit

Că moartea-ai învins-o prin înviere!

O, de aceea Te laud cu părecădere,

Pentru dragostea mare că m-ai iubit,

Că-n sângele Jertfei, pot fi mântuit

Şi-n iertare şi iubire-am mângâiere!

Laudă şi glorie, Ţi-aduc cu bucurie

Pentrucă Doamne-n marea ispăşire

Tu Ţi-ai dăruit propria neprihănire

S-acoperi viaţa-mi de păcat pustie,

Să fie iar între noi pace şi armonie

Şi dragostea-ntărită prin mântuire!

Laudă şi Glorie, Ţi-aduc cu venerare

În pregătirea pentru marea Întâlnire

Când ai să revii pe nori în strălucire

Ca Împărat pe veci al vieţii viitoare,

Să aşezi din nou sublima restaurare,

Pentru-a-Ţi lua Împărăţia în primire

Pentru Golgota şi sfânta-Ţi salvare

Din odiosul păcat cu trista-i istorie,

Unde-ai dus bătălia pentru victorie

Ce-a uimit Universul infinit de mare...

Pentru dragostea-Ţi cea creatoare,

O, Doamne! Îţi aduc Laudă şi Glorie!

Flavius Laurian Duverna

04 august 2019